rejauldu/bengali-wikipedia huggingface dataset:
জর্জ ম্যাকডোনাল্ড ক্যারিও (; জন্ম: ৪ জুন, ১৯১০ - মৃত্যু: ৯ ডিসেম্বর, ১৯৭৪) সেন্ট মাইকেলের বেলমন্ট এলাকার হলস রোডে জন্মগ্রহণকারী আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩৫ থেকে ১৯৪৮ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী ছিলেন জর্জ ক্যারিও।   প্রথম-শ্রেণীর ক্রিকেট  ১৯৩৪-৩৫ মৌসুম থেকে ১৯৪৮-৪৯ মৌসুম পর্যন্ত জর্জ ক্যারিও’র প্রথম-শ্রেণীর খেলোয়াড়ী জীবন চলমান ছিল। আন্তর্জাতিক ক্রিকেটে তেমন সফলতা না পেলেও ঘরোয়া ক্রিকেটে বার্বাডোসের পক্ষে দূর্দান্ত খেলেছিলেন। বার্বাডোসে জন্মগ্রহণকারী জর্জ ক্যারিও ডানহাতি ব্যাটসম্যান হিসেবে খেলতেন। সেখানে তিনি ট্যাক্সি ব্যবসা পরিচালনা করতেন।   আন্তর্জাতিক ক্রিকেট  সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন জর্জ ক্যারিও। ৮ জানুয়ারি, ১৯৩৫ তারিখে ব্রিজটাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৩১ ডিসেম্বর, ১৯৪৮ তারিখে কলকাতায় স্বাগতিক ভারত দলের বিপক্ষে সর্বশেষ টেস্টে অংশ নেন তিনি।  ১৯৪৭-৪৮ মৌসুমে ইংল্যান্ড দল ওয়েস্ট ইন্ডিজ গমন করে। সফরকারী দলের বিপক্ষে সিরিজের দ্বিতীয় টেস্টে সর্বাপেক্ষা স্মরণীয় খেলা উপহার দেন তিনি। পোর্ট অব স্পেনের কুইন্স পার্ক ওভালে প্রথম উইকেট জুটিতে অ্যান্ডি গ্যানটিউমের সাথে ১৭৩ রানের জুটি গড়েন। নিজে করেন ১০৭ রান।http://www.cricinfo.com/wisdenalmanack/content/story/236400.html উইজডেনের প্রতিবেদনে উল্লেখ করা হয় যে, চকোলেট রঙের টুপি পরিধান করে সর্বক্ষণ চুইংগামে চিবানো অবস্থায় ক্যারিও আনঅর্থোডক্স ক্রীড়াশৈলী প্রদর্শন করেন। স্বাধীনভাবে হুক ও পুলের মারে দর্শনীয় ক্রীড়ানৈপুণ্য দেখিয়েছেন।Wisden 1949, p. 751.  পরবর্তীতে বাদ-বাকী দুই টেস্টে খুব কমই নিজেকে উপস্থাপন করতে পেরেছিলেন তিনি। ১৯৪৮-৪৯ মৌসুমে ভারত, পাকিস্তান ও সিলন গমনার্থে ওয়েস্ট ইন্ডিজ দলের সদস্যরূপে মনোনীত হন। ঐ বছরের শেষদিকে ভারত গমনে তিনি আর একটিমাত্র টেস্টে অংশগ্রহণের সুযোগ লাভ করেছিলেন।  ৯ ডিসেম্বর, ১৯৭৪ তারিখে ৬৪ বছর বয়সে সেন্ট জেমসের হোলটাউন এলাকায় জর্জ ক্যারিও’র দেহাবসান ঘটে।   তথ্যসূত্র    বহিঃসংযোগ       বিষয়শ্রেণী:১৯১০-এ জন্ম বিষয়শ্রেণী:১৯৭৪-এ মৃত্যু বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:বার্বাডোসের ক্রিকেটার বিষয়শ্রেণী:বার্বাডীয় ক্রিকেটার
সানন্দবাড়ী বহুমুখী উচ্চ বিদ্যালয় হচ্ছে বাংলাদেশের জামালপুর জেলার দেওয়ানগঞ্জ উপজেলায় অবস্থিত একটি মাধ্যমিক বিদ্যালয়। ১৯১৮ সালে বিদ্যালয়টি প্রতিষ্ঠা করা হয়।   অবস্থান  সানন্দবাড়ী বাজারের সাথে,পাশে সানন্দ বাড়ী ডিগ্রি কলেজ ও সানন্দবাড়ী বাজার সরকারী প্রাথমিক বিদ্যালয়   ইতিহাস  ১৯১৮ সনে একটি প্রাইমারী স্কুল প্রতিষ্ঠার মধ্য দিয়ে বিদ্যালযটির যাত্রা শুরু হয়। পরবর্তীকালে ১৯৪৬ সালে এটি এম ই(মিডল ইংলিশ) স্কুলে রুপান্তরিত করা হয়, যা পরবর্তীকালে ১৯৫৭ সালে জুনিয়র হাইস্কুলে পরিণত হয়। ১৯৬৭ সালে এটি পূর্ণাঙ্গ হাইস্কুল হওয়ার গৌরব অর্জন করে। বর্তমানে বিদ্যালয়টিতে ১১১৫ জন শিক্ষার্থী পড়াশুনা করছে।  কার্যক্রম  বিদ্যালয়টির পাঠ্যসূচির পাশাপাশি রয়েছে বিভিন্ন কার্যক্রম। এতে রয়েছে নাচ, গান, আবৃত্তি, সঙ্গীত, বির্তক ক্লাব, পাঠাগার, স্কাউট, দল ও আরও বিভিন্ন সাংস্কৃতিক কার্যক্রম। কৃতি শিক্ষার্থী  তথ্যসূত্র   বিষয়শ্রেণী:মাধ্যমিক বিদ্যালয়
ইহতিশামুল হক থানভি (১৫ মে ১৯১৫ - ১১ এপ্রিল ১৯৮০) () ছিলেন একজন পাকিস্তানি ইসলামি পণ্ডিত, গবেষক, ইসলামি আইনবিদ এবং খতিব। তিনি বিশিষ্ট ধর্মীয় নেতা আশরাফ আলী থানভীর ভাতিজা ও ছাত্র ছিলেন। চলমান খুতবার জন্য তিনি সর্বাধিক পরিচিত ছিলেন। তিনি পাকিস্তান প্রতিষ্ঠার আন্দোলনে অংশগ্রহণ করেন, স্বাধীনতার পর তিনি ভারত থেকে পাকিস্তানে চলে আসেন এবং ইসলামি রাজনীতিতে সক্রিয় হন।   প্রাথমিক এবং শিক্ষাজীবন  ইহতিশামুল হকথানভি ১৯১৫ সালে ভারতের থানাভবনে জহুরূল হকের পরিবারে জন্মগ্রহণ করেন। ১২ বছর বয়সে কুরআন মুখস্থ করার পর তিনি মাদরাসা আরাবিয়া মিরাট থেকে ফার্সি এবং মাজাহির উলুম সাহারানপুর থেকে আরবি শিক্ষা অধ্যয়ন করেন। এরপর তিনি ১৯৩০ সালে দারুল উলুম দেওবন্দে প্রবেশ করেন এবং ১৯৩৭ সালে স্নাতক হন। ১৯৩৭ সালে তিনি এলাহাবাদ বিশ্ববিদ্যালয় ও পাঞ্জাব বিশ্ববিদ্যালয় থেকে আলিম ও ফাজিল পরীক্ষায় উত্তীর্ণ হন। আশরাফ আলী থানভির সাথে তার আধ্যাত্মিক ও আত্মীয়তার সম্পর্ক ছিল। তার শিক্ষকদের মধ্যে রয়েছেন হুসাইন আহমদ মাদানি, শাব্বির আহমদ উসমানি, ইজাজ আলী আমরুহি, আসগর হুসাইন দেওবন্দি, মুহাম্মদ ইব্রাহিম বালিয়াভি।   কর্মজীবন  ১৯৩৯ সালে ইহতিশামুল হক নয়াদিল্লিতে প্রচার কার্যক্রম শুরু করেন। সেই সময় থেকে তিনি লিয়াকত আলি খান, খাজা নাজিমুদ্দিন এবং আব্দুর রব নিশতারসহ বিশিষ্ট রাজনৈতিক ব্যক্তিত্বদের সাথেও সাক্ষাত করেন। তিনি ১৯৩০ থেকে আগস্ট ১৯৪৭ পর্যন্ত আশরাফ আলী থানভির মজলিস দাওয়াতুল হক-এ প্রচারকার্য চালিয়ে যান। এদিকে তিনি লিয়াকত আলী খানের কাছ থেকে ১৯৪৫ সালের নির্বাচনে অংশ নেওয়ার বার্তা পান। তবে তার নেতৃত্বের পরামর্শে তিনি কখনই নির্বাচনে অংশ নেননি বা কোনও রাজনৈতিক দলে অংশগ্রহণ গ্রহণ করেননি। ১৯৪০ থেকে ১৯৪৭ সাল পর্যন্ত তিনি কেবল প্রচার-এ সময় অতিবাহিত করেছেন। ১৯৪৭ সালের ৯ ই আগস্ট দেশভাগের সময় তিনি করাচিতে আসেন এবং পরে জ্যাকব লাইনে আসেন। সেখানে বর্তমানে জামিয়া মসজিদে থানভি (তার নামে নামকরণকৃত) অবস্থিত। তখন এটি একটি ছোট মসজিদ ছিল। ইহতিশামুল হক লিয়াকত আলী খানের সাথে ভারত থেকে আসা শরণার্থীদের পুনর্বাসনে গুরুত্বপূর্ণ ভূমিকা পালন করেছিলেন।   মৃত্যু  ১৯৮০ সালের ১১ এপ্রিল হৃদরোগে আক্রান্ত হয়ে তিনি মারা যান। তার লাশটি দিল্লি থেকে করাচিতে একটি বিশেষ ফ্লাইটে আনা হয় এবং করাচির জামিয়া মসজিদে থানভির পাশে সমাধীস্থ করা হয়।  আরও দেখুন   দেওবন্দি ব্যক্তিত্বের তালিকা   তথ্যসূত্র   বিষয়শ্রেণী:১৯৮০-এ মৃত্যু বিষয়শ্রেণী:১৯১৫-এ জন্ম বিষয়শ্রেণী:করাচির ব্যক্তি বিষয়শ্রেণী:পাকিস্তানি সুন্নি মুসলিম পণ্ডিত বিষয়শ্রেণী:পাকিস্তানি ইসলাম ধর্মীয় নেতা বিষয়শ্রেণী:দেওবন্দি ব্যক্তি বিষয়শ্রেণী:এলাহাবাদ বিশ্ববিদ্যালয়ের প্রাক্তন শিক্ষার্থী বিষয়শ্রেণী:মাজাহির উলুম, সাহারানপুরের প্রাক্তন শিক্ষার্থী বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:মজঃফরনগর জেলার ব্যক্তি বিষয়শ্রেণী:উর্দু ভাষার লেখা থাকা নিবন্ধ বিষয়শ্রেণী:পাঞ্জাব বিশ্ববিদ্যালয়, চণ্ডীগড়ের প্রাক্তন শিক্ষার্থী বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
জর্জ ডেরেক ভার্নালস (; জন্ম: ২৪ জুলাই, ১৯৩৫) নাটালের ডারবান এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স, নাটাল ও ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিংয়ে পারদর্শী ছিলেন ডেরেক ভার্নালস।   প্রথম-শ্রেণীর ক্রিকেট  ১৯৫৫-৫৬ মৌসুম থেকে ১৯৬৪-৬৫ মৌসুম পর্যন্ত ডেরেক ভার্নালসের প্রথম-শ্রেণীর খেলোয়াড়ী জীবন চলমান ছিল। ডানহাতি ব্যাটসম্যান ও কাছাকাছি এলাকায় ফিল্ডিং করে সুনাম কুড়িয়েছিলেন ডেরেক ভার্নালস। ডানহাতি ব্যাটসম্যান ডেরেক ভার্নালস দক্ষিণ আফ্রিকার ঘরোয়া ক্রিকেটে ১০ বছরের খেলোয়াড়ী জীবন অতিবাহিত করেন। এ পর্যায়ে তিনি ইস্টার্ন প্রভিন্স, ট্রান্সভাল ও নাটালের পক্ষে খেলেছিলেন। ১৯৫৭-৫৮ মৌসুমে স্বর্ণালী সময় পাড় করেন। সর্বোচ্চ রান সংগ্রহের পাশাপাশি ৫০-এর অল্প কম গড়ে রান পেয়েছিলেন। তবে, বাদ-বাকী মৌসুমগুলোয় তার খেলার মান খুবই সাধারণমানের ছিল।  নাটালের সদস্যরূপে সফররত এমসিসি দলের বিপক্ষে শতরানের ইনিংসসহ তিনটি শতরানের ইনিংস খেলার স্বীকৃতিস্বরূপ দক্ষিণ আফ্রিকা দলে তাকে ঠাঁই দেয়া হয়। চার ঘণ্টা ব্যাটিং করে ১১১ রান তুলেন। এ পর্যায়ে নাটাল দল এমসিসির বিপক্ষে পরাজয়ের সমূহ অবস্থানে ছিল।   আন্তর্জাতিক ক্রিকেট  সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন ডেরেক ভার্নালস। সবগুলো টেস্টই ইংল্যান্ডের বিপক্ষে খেলেছিলেন তিনি। ৪ ডিসেম্বর, ১৯৬৪ তারিখে ডারবানে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১ জানুয়ারি, ১৯৬৫ তারিখে কেপ টাউনে একই দলের বিপক্ষে সর্বশেষ টেস্টে অংশ নেন তিনি।  সিরিজের প্রথম তিন টেস্টে অংশ নেন তিনি। নিচেরসারিতে দীর্ঘক্ষণ ব্যাটিং করেন। দ্বিতীয় খেলায় বেশ দক্ষতার বহিঃপ্রকাশ ঘটিয়ে দলের পরাজয় রোধ করেন। অংশগ্রহণকৃত ছয়টি ইনিংসের মধ্যে তিনি সর্বোচ্চ করেন মাত্র ২৩। নিজস্ব শেষ টেস্টের শেষদিকে বোলিং করেন। এগুলোই তার প্রথম-শ্রেণীর ক্রিকেটের একমাত্র বোলিং ছিল। তৃতীয় খেলার পর তাকে দলের বাইরে রাখা হয়। এরপর তিনি প্রথম-শ্রেণীর ক্রিকেট থেকে অবসর গ্রহণ করেন।   তথ্যসূত্র    আরও দেখুন   বব ক্রিস্প  হ্যারি ব্রোমফিল্ড  দক্ষিণ আফ্রিকান টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা   বহিঃসংযোগ       বিষয়শ্রেণী:১৯৩৫-এ জন্ম বিষয়শ্রেণী:ইস্টার্ন প্রভিন্সের ক্রিকেটার বিষয়শ্রেণী:কোয়াজুলু-নাটালের ক্রিকেটার বিষয়শ্রেণী:গটেংয়ের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:সাউথ আফ্রিকান ইউনিভার্সিটিজের ক্রিকেটার বিষয়শ্রেণী:২০১৯-এ মৃত্যু বিষয়শ্রেণী:ডারবান থেকে আগত ক্রিকেটার
__TOC__  ০১ মার্চ ২০২৩  সন্দেহভাজন সকপাপেট     সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  ফুলের জাদুকর মেরি বেল  দুটো একাউন্ট থেকে সৃষ্টির চেষ্টা চলছে।- Nazrul Islam Nahid (আলাপ) ০৫:৪০, ১ মার্চ ২০২৩ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  ইতোমধ্যে বাধাপ্রাপ্ত তাই আর পরীক্ষণের প্রয়োজন নেই। রিয়াজ (আলাপ) ১৮:০৩, ৪ মার্চ ২০২৩ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২৩
ডান|399x199px|থাম্ব| কোণাবিশিষ্ট এবং কর্ণবিশিষ্ট অয়লার ইঁট থাম্ব|398x398পিক্সেল|মাত্রাসহ পাঁচটি আদিম অয়লার ইট অয়লার ইট (Euler brick) হল বিশেষ এক ধরনের ঘনবস্তু যার ধার এবং পার্শ্বকর্ণ গুলো পূর্ণ সংখ্যা। বিখ্যাত গণিতবিদ লিওনার্দ অয়লার এর নামানুসারে এর নামকরণ করা হয়। প্রাথমিক(primitive) অয়লার ইট এর ধারগুলো সহ মৌলিক ।  অন্য কথায়, অয়লার ইট হল নিম্নলিখিত ডায়োফন্টাইন সমীকরণ ব্যবস্থার সমাধান।  ক্ষুদ্রতম অয়লার ইটের ধারগুলো হচ্ছে,  (a,b,c) = (240, 117, 44)   এবং পার্শ্বকর্ণগুলো হলো: 267, 244, এবং 125  পল হ্যালকি(Paul Halcke) ১৭১৯ সালে এটি আবিষ্কার করেন।  অয়লার এই সমস্যার অন্ততঃ দুইটি পরামিতিক(ইংরেজি parametric) সমাধান খুঁজে পেয়েছিলেন।   তথ্যসূত্র   বিষয়শ্রেণী:সমীকরণ বিষয়শ্রেণী:ডায়োফ্যান্টাইন সমীকরণ বিষয়শ্রেণী:পিথাগোরাসের উপপাদ্য
সক্রিয়করণ লক্ষণ বা অ্যাক্টিভেশন সিন্ড্রোম একধরনের উদ্দীপনা (কখনও কখনও আত্মঘাতী) বা আন্দোলনের একটি রূপ যা কিছু সাইকোঅ্যাক্টিভ ঔষধের সাথে মিলিতভাবে লক্ষ্য করা যায়। যদিও এর কার্যকরী ভূমিকা এখনো প্রতিষ্ঠিত করা যায় নি। মার্কিন বহুজাতিক ওষুধ কোম্পানি ফাইজার অস্বীকার করেছে যে সারট্রলাইন এই জাতীয় প্রভাব তৈরি করতে পারে।   চিকিৎসা  সেরোটোনিন রি-আপটেক ইনহিবিটার্স (এসএসআরআই) অস্থিরতা, ল্যাবিলিটি, উত্তেজনা এবং উদ্বেগকে "সক্রিয়করণ লক্ষণ" হিসেবে অভিহিত করা হয়েছে। কিছু লোকের ক্ষেত্রে, এই অবস্থার পরিবর্তন আত্মঘাতী প্রবণতা বাড়িয়ে তুলতে পারে, বিশেষত ২৫ বছরের কম বয়সীদের মধ্যে এবং চিকিৎসার প্রাথমিক সপ্তাহগুলিতে। এসএসআরআই-প্ররোচিত সক্রিয়করণ লক্ষণ চিকিৎসকরা ভালভাবে গ্রহণ করেছেন। প্রমাণগুলি প্রকাশ করে যে সঙ্কট/উদ্বেগ লক্ষণ একটি উন্নত প্রগনোসিস (স্তর ডি)-এর পূর্বাভাস দেয়। অ্যাক্টিভেশন সিনড্রোম সেরোটোনার্জিক এজেন্ট বন্ধ করা এবং যত্ন শুরু করার কয়েক ঘণ্টাের মধ্যে সমাধান হয়। যাইহোক, দীর্ঘ অর্ধ-জীবনযুক্ত ঔষুধ গ্রহণকারীদের মধ্যে যেমন মনোমামিন অক্সিডেস ইনহিবিটরসের (এমএওআই) সাথে লক্ষণগুলির সমাধান কিছুটা দীর্ঘ হতে পারে।  নিম্নলিখিত রোগীদের ক্ষেত্রে যত্নশীল হওয়া প্রয়োজন:  ম্যানিক ডিপ্রেশন (বাইপোলার ডিসঅর্ডার) রোগীদের ক্ষেত্রে কারসাজি এবং আত্মহত্যার প্রচেষ্টা দেখা দিতে পারে।  পূর্বে আত্মহত্যার চিন্তা/চেষ্টা করেছে এমন রোগীদের ক্ষেত্রে পুরনারয় আত্মহত্যা এবং আত্মহত্যার প্রচেষ্টা দেখা দিতে পারে।  জৈব মস্তিষ্কের ব্যাধি বা সিজোফ্রেনিয়ার ঝুঁকিযুক্ত রোগীদের ক্ষেত্রে মানসিক লক্ষণগুলি বৃদ্ধি পেতে পারে।  উচ্চ আবেগ সহ কমরবিডিটি রোগীদের ক্ষেত্রে মানসিক লক্ষণগুলি বৃদ্ধি পেতে পারে।  তথ্যসূত্র  বিষয়শ্রেণী:মানসিক ব্যাধি বিষয়শ্রেণী:সিনড্রোম
বিদেশ রঞ্জন বোস, বা বিদেশ বসু নামেও পরিচিত (জন্ম ১৫ নভেম্বর ১৯৫৩), পশ্চিমবঙ্গের একজন প্রাক্তন ভারতীয় বাঙালি আন্তর্জাতিক ফুটবলার এবং রাজনীতিবিদ। http://www.uniindia.com/new-game-for-former-soccer-star-bidesh-bose-in-this-assy-poll/east/news/2365277.html একজন খেলোয়াড় হিসাবে, তিনি ক্লাব ফুটবলে মোহনবাগান এসির সাথে হাজির হন। তিনি ২০২১ সালের পশ্চিমবঙ্গ বিধানসভা নির্বাচনে সর্বভারতীয় তৃণমূল কংগ্রেসের প্রার্থী হিসাবে উলুবেড়িয়া পূর্ব আসনের আসনে জয়ী হন। তিনি ২০১৪ সালে পশ্চিমবঙ্গ সরকার কর্তৃক বঙ্গভূষণ উপাধিতে ভূষিত হন।   আরো দেখুন    বঙ্গভূষণ  উলুবেড়িয়া পূর্ব  ফুটবল প্রেমীদের দিবস   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:১৯৮২ এশিয়ান গেমসের ফুটবলার বিষয়শ্রেণী:১৯৭৮ এশিয়ান গেমসের ফুটবলার বিষয়শ্রেণী:মোহনবাগান সুপার জায়ান্টের খেলোয়াড় বিষয়শ্রেণী:পশ্চিমবঙ্গের ফুটবলার বিষয়শ্রেণী:ভারতের আন্তর্জাতিক ফুটবলার বিষয়শ্রেণী:জীবিত ব্যক্তি বিষয়শ্রেণী:১৯৫৩-এ জন্ম
আহনা কুমরা হলেন একজন ভারতীয় পূর্ণদৈর্ঘ্য চলচ্চিত্র, টেলিভিশন এবং থিয়েটার অভিনেত্রী । কুমরা সনি এন্টারটেইনমেন্ট টেলিভিশনের যুধ (টিভি সিরিজ) -এ অমিতাভ বচ্চন এর সাথে ছোট পর্দায় অভিনয়ের মাধ্যমে টিভি জগতে আত্মপ্রকাশ করেন এবং টিভি সিরিজ এজেন্ট রাঘব-এর প্রধান ভূমিকার জন্য তিনি পরিচিতি লাভ করেন। শারদ কেলকার এর সাথে ক্রাইম ব্রাঞ্চ এ কাজ করেন এবং তারপরে বেশ কয়েকটি পূর্ণদৈর্ঘ্য চলচ্চিত্রে প্রধান চরিত্রে অভিনয় করেন।   প্রারম্ভিক জীবন   কুমরা লখনউ-এ জন্মগ্রহণ করেন এবং সেখানে তিনি বেড়ে ওঠেন । শৈশব থেকেই অভিনয়ের প্রতি তার বিশেষ ঝোঁক ছিল যখন তিনি থিয়েটারে তার অভিনয় শুরু করেছিলেন।   অভিনয়    সিনেমা   বছর  সিনেমা  ভূমিকা  টীকাসূ্ত্র ২০০৯ মেয়  তিশা  স্বল্প দৈর্ঘ্য সিনেমা২০১০ কার্বোড থটস     2013   সোনা স্প্যা  ঋতু  অশ্রুত  মীরা স্বল্প দৈর্ঘ্য সিনেমা২০১৫  কুদলা ক্যাফে     সানজানা  তুলু সিনেমা সাইবেরিয়া     রিনাস্বল্প দৈর্ঘ্য সিনেমা ড্রিমিওং এওয়াক  ঈশা এক থা মে  আফ্রিন২০১৬  দি ব্লউবেরি হান্ট   জয়া    কুইন অফ হার্টস  মুখ্য ভূমিকা স্বল্প দৈর্ঘ্য সিনেমা২০১৭  লিপ স্টিক আন্ডার মাই বোরকা লীলা২০১৯  দি এক্সিডেন্টাল প্রাইম মিনিস্টার  প্রিয়ংকা গান্ধী  ২০২০   খোদা হাফেজ  তামিনা হামিদ ২০২১  বাওরি চোরি   রাধিকা হ্যাপি বার্থ ডেবিথি রোজস্বল্প দৈর্ঘ্য সিনেমা ২০২২   ইন্ডিয়া লক ডাউন  মুন আল্ভিস  সালাম ভেংকি  সানজানা  ২০২৩   ক্যান্সার    প্রি-প্রোডাকশন   টেলিভিশন   বছর  শিরোনাম ভূমিকা  ২০০৯   বলিউড হিরো  ক্ল্যাপার গার্ল ২০১৪  যুধ (টিভি সিরিজ)  তারুনি সিকারওয়ার  ২০১৫  এজেন্ট রাঘব – ক্রাইম ব্রাঞ্চ  এজেন্ট ত্রিশা দেওয়ান২০১৬   প্রো কাবাডি লিগ  হোস্ট   ওয়েভ সিরিজ  বছরশিরোনাম ভূমিকাসূত্র.২০১৬ অফিশিয়াল চুকুয়াগিরি রাতি২০১৬ এ আই শা মাই ভার্চুয়েল গার্লফ্রেন্ড শিবি মালোত্রা২০১৭ ইনসাইড এডজ (টিভি সিরিজ) শাহানা বশিষ্ঠ ইট হ্যাপেন্ড ইন হং কং অহনা২০১৮ অফিশিয়াল সিওগিরিরাতিরঙ বাজ  (ওয়েব সিরিজ) ববিতা শর্মা  ইউরস ট্রুলি লালী কুমার২০১৯ বোম্বারস ( ওয়েব সিরিজ) সানজানা২০২০ মার্জি ( ওয়েব সিরিজ) সামিরা চৌহান বেতাল ডিসি  আহলু হুলুয়ানস্যান্ডুইচ ফরেভারনয়না সারনাইক শাস্ত্রী  ফরবিডেন লাভ(ওয়েব সিরিজ)প্রিয়া২০২২ কল মাই এজেন্ট: বলিউড আমালঅবরোধ সিজন-২ সামান/ কারিশমা সাই/ পারভিনা শেহনাজ   আরও দেখুন   ভারতীয় চলচ্চিত্র অভিনেত্রীদের তালিকা   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:লখনউয়ের অভিনেত্রী বিষয়শ্রেণী:জীবিত ব্যক্তি বিষয়শ্রেণী:ভারতীয় ওয়েব ধারাবাহিক অভিনেত্রী
পাথুম নিশাঙ্কা সিলভা (; জন্ম ১৮ মে ১৯৯৮) একজন পেশাদারী শ্রীলঙ্কান ক্রিকেটার যিনি শ্রীলঙ্কার সকল ধরনের ক্রিকেট খেলেন। শ্রীলঙ্কা ক্রিকেট দলের হয়ে আন্তর্জাতিক ক্রিকেটে তার অভিষেক হয় ২০২১ এর মার্চে।  তথ্যসূত্র  বহিঃসংযোগ    বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কান ক্রিকেটার বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার বিষয়শ্রেণী:বাদুরেলিয়া স্পোর্টস ক্লাবের ক্রিকেটার বিষয়শ্রেণী:নন্দেস্ক্রিপ্টস ক্রিকেট ক্লাবের ক্রিকেটার বিষয়শ্রেণী:গালে থেকে আগত ক্রিকেটার বিষয়শ্রেণী:দক্ষিণ এশীয় গেমসে রৌপ্যপদক বিজয়ী শ্রীলঙ্কান বিষয়শ্রেণী:দক্ষিণ এশীয় গেমসের ক্রিকেটে পদক বিজয়ী বিষয়শ্রেণী:সিংহলি ব্যক্তি বিষয়শ্রেণী:টেস্ট ক্রিকেট অভিষেকে সেঞ্চুরি করা ক্রিকেটার বিষয়শ্রেণী:কলম্বো স্ট্রাইকার্সের ক্রিকেটার
মাগেশিমা (馬 毛 島) হল সাতসুনা দ্বীপপুঞ্জ-এর একটি ৮.২ বর্গকিলোমিটারের দ্বীপ, সাধারণত জাপান কাগোশিমা প্রিফেকচার, এর অন্তর্গত  ওসুমী দ্বীপপুঞ্জ এর সঙ্গে শ্রেণীবদ্ধ। এই দ্বীপটিতে তানগাশিমাতে ও নিশিনোমোটো নামে শহর রয়েছে।  ভূগোল  মাগেশিমা দ্বীপটি তানেগাশিমা দ্বীপের পশ্চিমে ১২ কিলোমিটার (৬.৫ মাইল) দূরে অবস্থিত। দ্বীপ আগ্নেয়গিরির থেকে উৎপত্তি, এবং ১৬.৫ কিলোমিটার (১০.৩ মাইল) একটি পরিধি দিয়ে প্রায় ৮.২ বর্গ কিলোমিটার (৩.২ বর্গ মাইল) এলাকা রয়েছে। দ্বীপের সর্বোচ্চ উঁচু অংশটি টেকেনোকোশি (岳 之 越), সমুদ্রপৃষ্ঠ থেকে ৭১.৭ মিটার (২৩৫ ফুট) উচ্চতায় রয়েছে। দ্বীপের জলবায়ুটি উপট্রোপিকাল হিসাবে শ্রেণীবদ্ধ করা হয়, মে থেকে সেপ্টেম্বর মাসে বৃষ্টিপাত হয়।  ইতিহাস মাগেশিমা দখল করা হয়েছে, অন্তত ঋতুগত, কামাকুরা সময় থেকে, প্রতিবেশী তানেগাশিমা থেকে মাছ ধরার জেলেরা এই দ্বীপটিকে মাছ ধরার কেন্দ্র হিসাবে ব্যবহার করত। নিরাপত্তার কারণে দ্বিতীয় বিশ্বযুদ্ধের সময় বাসিন্দাদেরকে সরানো হয়েছিল। ১৯৫১ সালে, সরকারি সহায়তা সহ দ্বীপটিতে বসতি স্থাপনের জন্য একটি প্রচেষ্টা করা হয় এবং ১৯৫৮ সালে ১১৩ জন লোকের মধ্যে দ্বীপের জনসংখ্যা ৫২৮ জনসংখ্যা বৃদ্ধি পায়। দ্বীপটির অর্থনীতি আখ চিনি তৈরির আখ ও সিরার উৎপাদনের এবং বাণিজ্যিক মাছধরা উপর ভিত্তি করে তৈরি করা হয়েছিল। যাইহোক, কীটপতঙ্গের কারণে কৃষি সংক্রান্ত সমস্যাগুলি এবং বিদেশী কর্মকাণ্ডের কারণে ১৯৬০-এর দশকের শেষের দিক থেকে অনেক দ্বীপপুঞ্জ দ্বীপ ছেড়ে চলে যায়।  ১৯৭৪ সালে, হেইওয় সোগো ব্যাংক একটি অবলম্বন উদ্যোগ শুরু করে এবং দ্বীপে জাতীয় তেল রিজার্ভ নির্মাণের পরিকল্পনা চালু করে দেয়, কিন্তু পরিকল্পনাটি সফল হয়নি। মার্চ ১৯৮০ সালে, শেষ বাসিন্দা দ্বীপ ছেড়ে চলে যায়। ১৯৯৫ সালে, টাটিশি নির্মাণের একটি সাবসিডিয়ারি দ্বীপটি অর্জন করে দ্বীপটি জাপানের স্পেস শাটল, হোপ এক্স-এর জন্য একটি ল্যান্ডিং ক্ষেত্র নির্মাণের পরিকল্পনা ঘোষণা করে। একটি পারমাণবিক জ্বালানি সংগ্রহস্থল স্থাপনের অন্যান্য পরিকল্পনাও ঘোষণা করা হয়েছে।  যাইহোক, পরবর্তীকালে কোনও নির্মাণ করা হয় নি এবং হোপ এক্স প্রকল্পটি ২০০৩ সালে বাতিল করা হয়েছিল। ২০০৯ সালে, মাগেশিমা গিনোওয়ান, ওকিনাওয়াতে মেরিন কর্পস এয়ার স্টেশন ফুটেনের জন্য সম্ভাব্য স্থানান্তরের স্থান হিসাবে বিবেচিত হয়েছিল, অথবা অন্তত একটি সাইট হিসাবে মার্কিন যুক্তরাষ্ট্র নৌবাহিনী তার বিমান ক্যারিয়ার বিমান স্থানান্তর এবং প্রশিক্ষণ যান স্থানান্তর জন্য। যাইহোক, তাতিশি কনস্ট্রাকশন পরে ট্যাক্স জালিয়াতি তদন্তের অধীনে এবং প্রকল্পের উপর রাজনীতিবিদদের সঙ্গে মিলিত হওয়ার জন্য এসেছিল। প্রস্তাবিত রানওয়েগুলির জন্য কোনও এলাকা পরিষ্কার করতে প্রাথমিক লগিং যথাযথ অনুমতি ছাড়াই করা হয়, এবং ২০১১ সালের সেপ্টেম্বর মাসে স্থানীয় জেলেরা অবৈধ লগিং দ্বারা সৃষ্ট বর্ধিত ফাঁকির কারণে মাছ ধরার ভিত্তিতে ক্ষতির অভিযোগে মামলা করে।  তথ্যসূত্র  McCormack, Gavin. Resistant Islands: Okinawa Confronts Japan and the United States. Bowman & Littlefield (2012)  -  বহিঃসংযোগ    site with photos  বিষয়শ্রেণী:জাপানের দ্বীপ বিষয়শ্রেণী:মার্কিন যুক্তরাষ্ট্রের নৌবাহিনী
রুখশানা মিডিয়া একটি আফগান নারীদের স্বাধীন অনলাইন গণমাধ্যম সংস্থা। ২০১৫ সালে আফগানিস্তানের ঘোর প্রদেশে রুখশানা নামের একটি তরুণী জোরপূর্বক বিয়ের পর প্রেমিকের সাথে পালিয়ে যাওয়ার কারণে পাথর ছুঁড়ে হত্যা করেছিল। রুখশানার স্মরণে ও তার নামে ২০২০ সালের নভেম্বরে সংস্থাটির যাত্রা শুরু হয়েছিল।  দারি ভাষায় প্রকাশিত খবর মাধ্যমটি আফগান মহিলাদের অধিকার সচেতনতা বিষয়ক মনোভাব পোষণ করে।   সৃষ্টি  আফগান মহিলাদের গল্প এবং রুখশানা মিডিয়ার নিজস্ব তৈরী করা প্রতিবেদন, কাহিনি উপর আলোকপাত করার জন্য জহরা জোয়া ২০২০ সালের নভেম্বরে রুখশানা মিডিয়া তৈরি করেছিলেন। "রুখশানা" নামটি ঘোর প্রদেশের একজন কিশোরীর, যার বিরুদ্ধে ব্যভিচারের অভিযোগ ছিল এবং শাস্তিসরূপ ২০১৫ সালে তাকে একটি গর্তে দাড় করিয়ে আমৃত্যু পাথর নিক্ষেপ করা হয়েছিল। রুখশানাকে পাথর নিক্ষেপের একটি ভিডিও সেসময় ব্যাপকভাবে ছড়িয়ে পড়ে, এবং আন্তর্জাতিক দৃষ্টি আকর্ষণ করে। ২০১০-এর দশকের মাঝামাঝি সময়ে ঘোর প্রদেশে জোরপূর্বক বিয়ে থেকে পালিয়ে আসা মহিলাদের বা নারী ধর্ষণের শিকার নারীদের সম্মান রক্ষার্থে হত্যার কয়েকটি ঘটনার মধ্যে রুখশানার হত্যাকাণ্ড অন্যতম।   মূলভাব  রুখশানা মিডিয়া প্রকাশিত কর্মে "মহিলাদের প্রজনন স্বাস্থ্য, গার্হস্থ্য ও যৌন সহিংসতা এবং লিঙ্গ বৈষম্য"-এর মত বিষয়গুলি প্রাধান্য পেয়েছে। ২০২১ সালের তালেবান আক্রমণের সময়, রুখশানা মিডিয়া তাদের খবরগুলিতে   তালেবানদের নারীদের অধিকার লঙ্ঘন করতে পারে, এমনটি প্রত্যাশিত এবং তালাকপ্রাপ্ত মহিলারা তালিবানদের কাছ থেকে ঝুঁকির আশঙ্কা করে প্রতিবেদন করেছে ২০২১ সালের জুলাইয়ে, রুখসানা মিডিয়া, টাইম ও দ্য ফুলার প্রজেক্টের সাথে যুক্ত হয়ে আফগানিস্তানের তালেবান অধিকৃত এলাকায় "হাজার হাজার" মেয়েদের স্কুল নিষিদ্ধ করার বিষয়ে প্রতিবেদন করেছে। তাদের প্রতিবেদন অনুযায়ী মেয়েদের স্কুলে শিক্ষকরা মৃত্যুর হুমকি পেয়েছে এবং নারীদের পাঠদানের অনুমোদন চাইলে তা প্রত্যাখ্যাত হয়। শুধুমাত্র ১২ বছর বয়স পর্যন্ত মেয়েদের বিদ্যালয়ে যাওয়ার অনুমতি দেওয়া, মেয়েদের নিকাব বা বোরকা পরা বাধ্যতামূলক করা এবং কুরআন শেখানোর সময় সংখ্যা বৃদ্ধি করার মত বিষয়গুলি রুখশানা মিডিয়ার প্রতিবেদনগুলিতে উঠে এসেছে।   অগ্রগতি  ২০২১ সালের ১৫ আগস্টে, তালেবানদের হাতে কাবুল পতনের দিন, রুখসানা মিডিয়া তাদের বর্তমান দারি ভাষায় খবর প্রকাশের পাশাপাশি তাদের ওয়েবসাইটের প্রকাশিত খবরগুলির ইংরেজি সংস্করণ চালু করার পরিকল্পনা ঘোষণা করেছে।   নিরাপত্তা ঝুঁকি  ২০২১ সালের ১৫ আগস্ট, তালেবান বাহিনীর কাছে কাবুলের পতনের পর কলম্বিয়া জার্নালিজম রিভিউ সাধারণভাবে আফগান সাংবাদিকদের এবং বিশেষ করে নারী সাংবাদিকদের জন্য আফগানিস্তান ঝুঁকিপূর্ণ মর্মে প্রতিবেদন করে। একারণে ২০২১ সালের তালেবান আক্রমণের সময়, নারী সাংবাদিকদের হত্যার উচ্চ ঝুঁকির কারণে রুখশানা মিডিয়ার সাংবাদিকরা ঝুঁকিতে ছিলেন।   তথ্যসূত্র    বহিঃসংযোগ     বিষয়শ্রেণী:২০২০-এ প্রতিষ্ঠিত বিষয়শ্রেণী:আফগানিস্তানের সংবাদ মাধ্যম বিষয়শ্রেণী:২০২০-এ প্রতিষ্ঠিত সংগঠন বিষয়শ্রেণী:২০২০-এ এশিয়ায় প্রতিষ্ঠিত
চিকেন টিক্কা মাসালা, চিকেন টিক্কা মশলা, বা মোরগ টিক্কা মশলা হচ্ছে একটি খাবার যাতে রোস্ট করা মসলাযুক্ত তরকারির সসে মুরগির মাংসের (চিকেন টিক্কা) টুকরা থাকে। সাধারণত এই তরকারি ক্রিমসদৃশ এবং কমলা রঙের হয়। গ্রেট ব্রিটেনে বসবাসকারী ভারতীয় উপমহাদেশের রন্ধনশিল্পিদের দ্বারা এই খাবারটি জনপ্রিয় হয়েছিল এবং সারা বিশ্বের রেস্তোরাঁয় এটি দেওয়া হয়।   গঠন  চিকেন টিক্কা মাসালা গঠিত হয় চিকেন টিক্কা, মুরগির রোস্টকৃত হাড়হীন মাংসের টুকরা এবং দই মশলায় মিশিয়ে।Lloyd, J and Mitchinson, J. The Book of General Ignorance. Faber & Faber, 2006 চিকেন টিক্কা মাসালার কোনো নির্দিষ্ট রেসিপি না থাকলেও টমেটো এবং ধনিয়া সস সাধারণ হিসেবে উপলব্ধ; যেখানে একটি সমীক্ষায় দেখা গেছে যে ৪৮টি ভিন্ন রেসিপির মধ্যে একমাত্র সাধারণ উপাদান ছিল মুরগি।   উৎপত্তি  খাবারটির সঠিক উৎপত্তি জানা না গেলেও অনেকে এটিকে গ্রেট ব্রিটেনের দক্ষিণ এশীয় সম্প্রদায়ের হাতে তৈরি বলে দাবি করে।   জনপ্রিয়তা  যুক্তরাজ্য এবং উত্তর আমেরিকার ভারতীয় রেস্তোরাঁ সহ চিকেন টিক্কা মাসালা সারা বিশ্বের রেস্তোরাঁগুলোতে পরিবেশন করা হয়। ২০১২সালে ব্রিটেনের ২,০০০জন লোকের উপর জরিপ অনুসারে, চীনা ফ্রাইয়ের পরে এটি সে দেশের দ্বিতীয়-সবচেয়ে জনপ্রিয় বিদেশী খাবার ছিল।   আরও দেখুন    বাল্টি, একটি দক্ষিণ এশিয়ার খাবার  চিকেন কারি, একটি মসলাযুক্ত মুরগির খাবার  বাটার চিকেন, ভারতীয় বংশোদ্ভূত একটি হালকা তরকারি  মুরগির খাবারের তালিকা  মোঘলাই খাবার  জেনারেল টিসোর মুরগি   তথ্যসূত্র    আরো পড়ুন   কারি ক্লাব তান্দুরি এবং টিক্কা ডিশ, পিয়াটকুস, লন্ডন — (1993)  কারি ক্লাব ১০০ প্রিয় তান্দুরি রেসিপি, পিয়াটকুস, লন্ডন — (1995)  ভারত: খাদ্য ও রান্না, নিউ হল্যান্ড, লন্ডন — (2007)  বিষয়শ্রেণী:জাতীয় পদ বিষয়শ্রেণী:পাঞ্জাবি রন্ধনশৈলী বিষয়শ্রেণী:মুরগির পদ বিষয়শ্রেণী:সিলেটি রন্ধনশৈলী বিষয়শ্রেণী:বাংলাদেশী রন্ধনশৈলী বিষয়শ্রেণী:বাঙালি রন্ধনশৈলী বিষয়শ্রেণী:বাঙালি খাবার বিষয়শ্রেণী:পাকিস্তানি মুরগির পদ বিষয়শ্রেণী:ভারতীয় তরকারি বিষয়শ্রেণী:ব্রিটিশ রন্ধনশৈলী বিষয়শ্রেণী:ভারতীয় মুরগির পদ বিষয়শ্রেণী:ভারতীয় মাংসের পদ
সমরেন্দ্র নারায়ণ দেব (:  )  আসামের একজন বিখ্যাত চলচ্চিত্র পরিচালক। ১৯৭১ সালে তিনি অরণ্য নামক চলচ্চিত্রের মাধ্যমে অসমীয়া চলচ্চিত্র জগতে প্রবেশ করেন। তিনি সর্বমোট ৫টি চলচ্চিত্র পরিচালনা করেছেন। ১৯৭১ সালে তিনি অরণ্য নামক চলচ্চিত্রের জন্য শ্রেষ্ঠ  আঞ্চলিক চলচ্চিত্রের রাষ্ট্রীয় পুরস্কার লাভ করেছেন।  পরিচালিত চলচ্চিত্র সমরেন্দ্র নারায়ণ দেব সর্বমোট ৫টি চলচ্চিত্র পরিচালনা করেছেন  চলচ্চিত্রের নাম বৰ্ষ উদ্ধৃতি  অরণ্য  ১৯৭১   পুতলা ঘর  ১৯৭৬   সোণর হরিণ  ১৯৭৯  রাজা  ১৯৮১  কাজিরঙার কাহিনী  ১৯৮২    বীর চিলারায়  ২০১২    তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:আসামের চলচ্চিত্র পরিচালক বিষয়শ্রেণী:অসমীয়া ভাষার চলচ্চিত্র পরিচালক
ত্রিপোলী বিশ্ববিদ্যালয় () লিবিয়ার সবচেয়ে বড় বিশ্ববিদ্যালয়, এটি লিবিয়ার রাজধানী ত্রিপোলীতে অবস্থিত। এটি ১৯৫৭ সাথে লিবিয়া বিশ্ববিদ্যালয় এর শাখা হিসেবে প্রতিষ্ঠিত হয় । পরে এটি ১৯৭৩ সালে ত্রিপোলী বিশ্ববিদ্যালয় নামে ভাগ হয়।  ড্রিগ্রীসমূহ  বিশ্ববিদ্যালয় নিম্নোক্ত ডিগ্রিসমূহ প্রদান করে থাকে:  মাধ্যমিক (ডিপ্লোমা ) ব্যাচেলর ডিগ্রি Licentiate's degree মাস্টার্স ডিগ্রি পিএইচডি  তথ্যসূত্র  বিষয়শ্রেণী:লিবিয়ার বিশ্ববিদ্যালয় বিষয়শ্রেণী:১৯৭৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৭৩-এ প্রতিষ্ঠিত বিশ্ববিদ্যালয় ও কলেজ